
166то СПОРТНО УЧИЛИЩЕ “Васил Левски”
1517 София, ул.”Константин Фотинов”№ 4,  
тел: заместник директор: 847-38-60; Директор/канцелария: 847-39-20; Директор: телефон/факс:  945 15 10;  
e-mail: su_166@abv.bg
КРИТЕРИИ ЗА ОЦЕНЯВАНЕ
по ИНФОРМАЦИОННИ ТЕХНОЛОГИИ и КМИТ
Оформянето на оценките по информационни технологии се извършва съгласно нормативните документи на Министерство на образованието и науката.
Равнището на ключовите компетентности на учениците се установява чрез: писмено, практическо изпитване и /или работа по проект.

I. Писмена проверка
Писмената проверка съдейства за: оценяване постиженията на учениците; изграждане на писмена култура; усет към естетичното и  точност на представянето на информацията. 

При писмените изпитвания, върху всяка писмена работа, сe посочват точките за всяка задача и скалата за оценяване. Крайният резултат се определя по предварително зададена формула. 

II. Практическо изпитване
При изпълнение на конкретна задача съумява да избере подходящо приложение и ползва пълните възможности на съответния софтуер. Ползва рационално и по предназначение възможностите на наличния хардуер, демонстрира отговорно и коректно отношение при работа в локална мрежа и Internet. Не допуска грешки при изпълнение на практическите задачи.
Разбира се учителят, във всеки един от случаите на оценяване, може да вземе предвид и други положителни качества, демонстрирани от страна на
ученика, като например: креативност, творчески подход, инициативност,
трудолюбие и др.

III. Работа по проект
За всеки отделен проект в зависимост от темата се изготвят ясни критерии. Учениците се запознават с тях при поставяне на задачата.

Оценките, които могат да се поставят при различните изпитвания са: отличен (6), много добър (5), добър (4), среден (3), слаб (2). 

Критерии за оценяване:

За оценка „Среден 3”
Ученикът знае основните теоретични понятия, но допуска неточности при дефинирането им. Умее да работи с операционната система и ползва нейните възможности, но при изпълнение на конкретна задача не съумява да избере подходящо приложение или не ползва пълните възможности на съответния софтуер. Допуска грешки и пропуски при изпълнение на практическите задачи.


За оценка „Добър 4”

Ученикът знае основните теоретични понятия, умее да работи с операционната система и ползва нейните възможности. При изпълнение на конкретна задача съумява да избере подходящо приложение, но не ползва пълните възможности на съответния софтуер. Не допуска груби грешки при изпълнение на практическите задачи.


За оценка „Много добър 5”

Ученикът знае основните теоретични понятия, умее да работи с операционната система и ползва нейните възможности. При изпълнение на конкретна задача съумява да избере подходящо приложение и ползва пълните възможности на съответния софтуер. Ползва по предназначение възможностите на наличния хардуер. Не допуска грешки при изпълнение на практическите задачи.


За оценка „Отличен 6”

Ученикът знае основните теоретични понятия, умее да работи с операционната система и ползва нейните възможности. При изпълнение на конкретна задача съумява да избере подходящо приложение и ползва пълните възможности на съответния софтуер. Ползва рационално и по предназначение възможностите на наличния хардуер, демонстрира отговорно и коректно отношение при работа в локална мрежа и Internet. Не допуска грешки при изпълнение на практическите задачи.

Оформяне на срочна и годишна оценка
Срочната оценка по математика се оформя от учителя, като се отчитат знанията и уменията на ученика върху учебното съдържание за съответния клас, изучавано през учебния срок, и при вземане предвид на текущите оценки.

Годишната оценка по математика се оформя от учителя, като се отчитат знанията и уменията на ученика върху учебното съдържание за съответния клас, изучавано през учебната година, и при вземане предвид на срочните оценки.

